Rozsudok Všeobecného súdu (šiesta komora) z 8. júla 2020 – Artur Florêncio & Filhos, Affsports/EUIPO – Anadeco Gestion (sflooring)
(vec T‑533/19)
„Ochranná známka Európskej únie – Námietkové konanie – Prihláška obrazovej ochrannej známky Európskej únie sflooring – Staršia národná slovná ochranná známka T‑FLOORING – Dôkaz o riadnom používaní staršej ochrannej známky – Článok 42 ods. 2 a 3 nariadenia (ES) č. 207/2009 [teraz článok 47 ods. 2 a 3 nariadenia (EÚ) 2017/1001]“
1.      Ochranná známka Európskej únie – Pripomienky tretích osôb a námietka – Preskúmanie námietky – Dôkaz o používaní staršej ochrannej známky – Riadne používanie – Pojem – Výklad zohľadňujúci ratio legis článku 42 ods. 2 a 3 nariadenia č. 207/2009
(nariadenie Rady č. 207/2009, odôvodnenie 10, článok 42 ods. 2 a 3; nariadenie Komisie č. 2868/95, článok 1 pravidlo 22 ods. 3)
(pozri bod 29)
2.      Ochranná známka Európskej únie – Pripomienky tretích osôb a námietka – Preskúmanie námietky – Dôkaz o používaní staršej ochrannej známky – Riadne používanie – Pojem – Kritériá posúdenia
(nariadenie Rady č. 207/2009, článok 42 ods. 2 a 3)
(pozri body 30 – 35)
3.      Ochranná známka Európskej únie – Procesné ustanovenia – Námietkové konanie – Skutočnosti a dôkazy nepredložené na podporu námietky v lehote stanovenej na tento účel – Zohľadnenie – Voľná úvaha odvolacieho senátu
(nariadenie Rady č. 207/2009, článok 42 ods. 2 a 3 a článok 76 ods. 2; nariadenie Komisie č. 2868/95, článok 1 pravidlo 22 ods. 2)
(pozri body 67, 68)
Predmet
Žaloba podaná proti rozhodnutiu štvrtého odvolacieho senátu EUIPO z 20. mája 2019 (vec R 1870/2018‑4), týkajúcemu sa námietkového konania medzi spoločnosťami Anadeco Gestion a Artur Florêncio & Filhos, Affsports
Výrok
1.
Rozhodnutie štvrtého odvolacieho senátu Úradu Európskej únie pre duševné vlastníctvo (EUIPO) z 20. mája 2019 (vec R 1870/2018‑4) sa zrušuje.
2.
Žaloba sa vo zvyšnej časti zamieta.
3.
EUIPO a Anadeco Gestion, SA, znášajú svoje vlastné trovy konania a každý z nich je povinný nahradiť polovicu trov konania, ktoré vynaložili Artur Florêncio & Filhos, Affsports Lda v konaní na Všeobecnom súde a pred odvolacím senátom.